O JW LIBRARY
Tapa, Kuenda Sokiya Alivulu—Android
Kuli alivulu alua, olombrochura, otuikanda kuenda olovideo o pondola oku tanga loku vi tala vo JW Library.
Kuama olonumbi evi oco o tape loku sokiya Alivulu:
Tapa Elivulu Limue
Nyõla Elivulu Limue
Elivulu Mua Lingiwa Apongoloko
Tapa Elivulu Limue
O pondola oku tapa alivulu alua o yongola oku tanga kuenda oku lilongisa.
Yulula onepa yoku sandiliya noke tioka Palivulu oco o tale ulala walivulu.
Tioka pondimbukiso Alimi oco o tale ulala walimi a sandeka alivulu. Nõla elimi o yongola oku tala. Alimi wa siata oku kuama a kala kilu liulala waco. O pondolavo oku sandiliya elimi poku soneha onduko yaco.
Kuli olonjila via litepa vioku sanga alivulu vo JW Library.
Ponepa Kategoria pa sangiwa alivulu elimi wa nõla ndeci, alivulu, otuikanda, ale olovideo. Eci o tioka pondimbukiso yaco, olonepa vimue vi ku ecelela oku nõla ndeci, unyamo Wutala Wondavululi ale ulala wolovideo. Tioka Polokategoria Viosi oco o tiukile kulala waco.
Ponepa Ovina Viokaliye pa lekisa alivulu a siata oku sandekiwa kelimi o yongola.
Tioka kelivulu limue oco o li tape vocimalẽho cove.Alivulu ka a tapiwile a kuete ondimbukiso yokalende kamue. Tioka kelivulu limue oco o li tape. Eci elivulu li tapiwa vo tablet yove, okalende kaco ka ka molẽha vali. Tioka vali kelivulu oco o li tange.
Ponepa Ovina Via Tapiwa pa lekisa alivulu osi wa tapa. O pondola oku sokisa ulala waco poku tala Mais Usados Menos Usados ale Maior Arquivo.
Nyõla Elivulu Limue
O pondola oku nyõla elivulu ku sukila vali oco o tape ovina vikuavo.
Iñila vonepa yoku sandiliya, kuenje tioka Alivulu, noke ku lekisiwa ulala walivulu. Kuenje nyõla elivulu ku sukila vali, tioka patosi atatu amoleha konele yelivulu noke tioka oku Nyõla.
Nda o yongola okuti vo tablet yove ale vo telefone mu kuata vali evelo, o pondola oku nyõla alivulu ku tangi calua ale ana anene. Yulula onepa yoku sandiliya noke tioka Palivulu. Kuende ponepa Ovina Via Tapiwa, noke sokisa ulala waco poku tala Mais Usados ale Maior Arquivo. Kuenje nyõla elivulu ku sukila vali.
Elivulu Mua Lingiwa Apongoloko
Olonjanja vimue valivulu wa siata oku tapa mu lingiwa apongoloko.
Elivulu mua lingiwa apongoloko li kuata ondimbukiso yimue. Eci o tioka kelivulu, oka mola esapulo li lekisa okuti mua lingiwa apongoloko. Tioka ponepa oku Tapa oco o linge apongoloko ale tioka Noke oco amameko oku tanga ocipama caco.
Oco o tale alivulu wa tapa nda mua lingiwa apongoloko, iñila vonepa yoku sandiliya, noke tioka Alivulu. Nda mua lingiwa apongoloko, o mola esapulo liokuti, Atualização Pendente. Tiokapo oco o tale ulala waco. Tioka kelivulu limue oco mu lingiwe apongoloko, ale tioka Todas as Atualizações oco o tape alivulu mua lingiwa apongoloko.
Ovimalẽho evi via sandekiwa kosãi ya Kayovo, yunyamo wo 2015 lo JW Library 1.4, okuti, vi likuata lo Android 2.3 ale vikuavo. Nda kua muile ovimalẽho viaco, kuama olonumbi vocipama losapi hati: “ Fetika Oku Talavaya lo JW Library—Android,” pokasapi, Obter os Recursos Mais Recentes.
dyu_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn